Navarra Suma talde parlamentarioari atxikitako foru parlamentari Pedro González Felipe jaunak 10-19-PES-00136 galdera egin du. Hona hemen Hezkuntzako kontseilariak horri buruz ematen dion informazioa:

Honako hau da gaiari buruzko araudia:

– 19/2002 FORU LEGEA, ekainaren 21ekoa, helduen hezkuntza arautzen duena (2002ko ekainaren 28ko 78. NAOn argitaratua).

– 61/2009 FORU DEKRETUA, uztailaren 20koa, helduen oinarrizko hezkuntza arautu eta ikasketa horien egitura eta curriculuma ezartzen dituena Nafarroako Foru Komunitatean (2009ko irailaren 4ko 109. NAOn argitaratua).

Araudi indardunari erreparatuta, helduen hezkuntza honela dago egituratuta:

Lehentasunezko prestakuntza-jarduerak: Helduen hezkuntza arautzen duen 19/2002 Foru Legearen 5. artikuluko a), f) eta g) letretan adierazitako programekin zerikusia dutenak. Oro har, lauhileko bakoitzean planteatzen duten eskaintzaren ordu-kargaren % 80, gutxienez, lehentasunezko jarduerei dagokie.

Prestakuntza pertsonaleko jarduerak: Helduen hezkuntza arautzen duen 19/2002 Foru Legearen 5. artikuluaren c), d), e), h) eta i) letretan adierazitako programekin lotutakoak:

Lehentasunezko prestakuntza-jarduerak eta prestakuntza pertsonaleko jarduerak Hezkuntzako zuzendari nagusiaren uztailaren 16ko 447/2019 EBAZPENAREN bidez egin dira. Ebazpen horren bidez, 2019-2020 ikasturterako jarraibideak onesten dira honako hauek arautzeko: batetik, Helduen Oinarrizko Hezkuntzako ikastetxe publikoen eta ikasgelen antolaketa eta funtzionamendua, eta bestetik, ikastetxe publiko baimenduetan Helduen Bigarren Hezkuntzako irakaskuntzak emateko modua, hala bertaratzeko modalitatean nola urrutikoan. (2019ko abuztuaren 9ko 155. NAOn argitaratua).

1. gaia:

HOHIek artatzen dituzten pertsona helduen prestakuntza-beharrak jasotzen dituzte.

Ikasketak Antolatzeko Atalak, HOHIak azken hiruhilekoan egindako eskaintza kontuan hartuta, proposamena egin zion Hezkuntza Ikuskaritzako Zerbitzuari, hurrengo ikasturteko funtzionamendu-plantilla prestatzeko.

Funtzionamenduko plantilla egin ondoren beharrizan berriak hautematen badira, eskari horri erantzun ahal izanen zaio plantillaren barne-doikuntzekin eta lehentasunezko prestakuntza-jarduerei erantzuteari utzi gabe, edo baliabide berriez hornituta, halakorik badago.

2. gaia:

Tuterako HOHIan lehen lauhilekoko matrikulak egin ondoren, Cascante, Castejon eta Tuteran euskara irakasteko, honako hauek dira taldeak:

|  |  |  |  |
| --- | --- | --- | --- |
| Herria | Taldeak | Maila | Ordutegia |
| Cascante | 1. taldea: 23 ikasle | A0 | 1,5 ordu |
| 2. taldea: 15 ikasle | A0.1 A0.2 | 1,5 ordu |
| Castejón | 1. taldea: 22 ikasle | A0.1 | 1,5 ordu |
| 2. taldea: 23 ikasle | A0.1 | 1,5 ordu |
| Tutera | 1. taldea: 22 ikasle | A0.1 | 1,5 ordu |
| 2. taldea: 19 ikasle | A0.1 | 1,5 ordu |
| 3. taldea: 18 ikasle | A0.1 A0.2 | 1,5 ordu |
|  | Orduak, guztira | 10,5 ordu |

Iruñean, 2019ko azaroaren 22an

Hezkuntzako kontseilaria: Carlos Gimeno Gurpegui